
Ieinteresētajiem piegādātājiem
Par informācijas sniegšanu

[bookmark: _Hlk168473505]Pasūtītājs Rīgas Stradiņa universitātes iepirkuma komisija (turpmāk – Komisija vai Pasūtītājs) atklāta konkursa “RSU sporta bāzes pārbūves būvdarbi  Cigoriņu ielā 3, Rīgā”, identifikācijas Nr. RSU 2024/50/AK (turpmāk – Atklāts konkurss) ietvaros ir saņēmusi ieinteresēto piegādātāju jautājumus par Atklāts konkursa nolikuma dokumentāciju. Komisija uz uzdotajiem jautājumiem (citējot jautājumus) sniedz turpmāk minētās atbildes:
	1.jautājums
	Vēlamies vērst Jūsu uzmanību uz Iepirkumu uzraudzības biroja (turpmāk-IUB) Skaidrojumu par pretendentu piedāvājumu atbilstības pārbaudi attiecībā uz pretendenta piedāvāto līgumcenu iepirkuma procedūrā[footnoteRef:1]. IUB norāda, ka PIL 41. panta vienpadsmitajā daļā noteiktā piedāvājumu atbilstības pārbaude ir atkarīga no tā, vai pasūtītājs norāda vai nenorāda paredzamo līgumcenu vai līgumcenu, kura nevar tikt pārsniegta.  [1:  https://www.iub.gov.lv/lv/media/8194/download?attachment
] 

Līdz ar to, lūdzam Jūs pārskatīt publicēto atbildi, un sniegt atbildi, vai gadījumā, ja visu iesniegto pretendentu piedāvātās līgumcenas pārsniegs Iepirkuma nolikuma 5.9.punktā noteikto paredzamo līgumcenu - EUR 6 073 553,72 (bez PVN)  (nevis 150 % no iepirkuma procedūras dokumentos norādītās paredzamās līgumcenas, proti EUR 9 110 300,58 (bez PVN) , Iepirkums netiks pārtraukts un izbeigts bez rezultātiem, pamatojoties uz to, ka Pasūtītāja rīcībā nav pietiekoši finanšu līdzekļi. 

	Atbilde
	Komisija norāda, ka Komisija, veicot Atklāta konkursa nolikuma dokumentācijas izstrādi, tai skaitā paredzot “paredzamo līgumcenu”, ir ņēmusi vērā Publisko iepirkumu likuma (turpmāk - PIL) 41.panta vienpadsmitās daļas 2.punkta nosacījumus un Iepirkumu uzraudzības biroja vadlīnijas “Skaidrojums par pretendentu piedāvājumu atbilstības pārbaudi attiecībā uz pretendenta piedāvāto līgumcenu iepirkuma procedūrā”. Gadījumā, ja pretendentu piedāvātās līgumcenas pārsniegs Atklāta konkursa nolikuma 5.9.punktā norādīto paredzamo līgumcenu, bet nepārsniegs 150% no Atklāta konkursa nolikuma 5.9.punktā norādītās prognozētās līgumcenas, tas ir, EUR 6 073 553,72 (bez PVN), tad pretendentu piedāvājumi netiks izslēgti, pamatojoties uz PIL 41.panta vienpadsmitās daļas 2.punktu. Komisija norāda, ka Pasūtītājs ir prognozējis konkrētu summu par kuru ir plānojis noslēgt iepirkuma līgumu (summa ir rezervēta saskaņā ar Pasūtītāja iekšējo kārtību). Vienlaikus Pasūtītājs, piemērojot PIL 41.panta vienpadsmitās daļas 2.punktu ir paredzējis iespēju pieņemt un vērtēt tos piedāvājumus, kuri pārsniegs pasūtītāja prognozētos finanšu līdzekļus - paredzamo līgumcenu (EUR 6 073 553,72 (bez PVN), tādējādi šos pretendentus neizslēdzot no dalības Atklātā konkursā. Norādītajā situācijā Komisija ņem vērā tās rīcības brīvību pēc piedāvājumu saņemšanas,  vērtēt piedāvāto līgumcenu atbilstību Pasūtītāja kopumā budžeta iespējām atbilstoši publisko iepirkumu jomu regulējošo normatīvo aktu prasībām (kā objektīvu apstākli iepirkuma pārtraukšanai, atbilstoši PIL 2.panta 3.punktā nostiprinātajam iepirkuma principam par pasūtītāja līdzekļu efektīvu izmantošanu). Vienlaikus Komisija informē piegādātājus, ka šādā gadījumā, saņemot dārgākus piedāvājumus par Atklāta konkursa nolikuma 5.9.punktā norādīto paredzamo līgumcenu, bet kuri nesasniedz PIL 41.panta vienpadsmitās daļa 2.punkta slieksni, Komisija  vērtēšanas gaitā vērsīsies pie Pasūtītāja lēmējinstitūcijas, ar aicinājumu piešķirt papildus līdzekļus. Savukārt gadījumā, ja papildus finansējums netiks apstiprināts, tad Komisija var izmantot tiesības pārtraukt Atklātu konkursu sakarā ar objektīviem apstākļiem, proti, jo piedāvājums vai piedāvājumi pārsniedz pasūtītāja finanšu iespējas, atbilstoši PIL,  Ministru kabineta 2017.gada 28.februāra noteikumu Nr. 107 “Iepirkuma procedūru un metu konkursu norises kārtība” un Atklāta konkursa nolikuma 15.2.11.punktu. 

	2.Jautājums 
	Konkursa nolikuma 7.5.5.punkta c) apakšpunkts nosaka: “Pretendentam kā galvenajam būvdarbu veicējam  iepriekšējo 5 (piecu) gadu (2019., 2020., 2021., 2022., 2023. un 2024.gadā līdz piedāvājumu iesniegšanas termiņa beigām) laikā ir pieredze vismaz 1 (viena) līguma izpildē, kurš atbilst visām turpmāk norādītājam prasībām:	objektā ir veikti sporta laukuma izbūves vai pārbūves darbi vismaz 300 m2 (trīs simti kvadrātmetri);”
Ieinteresētais piegādātājs jau iepriekš bija uzdevis Pasūtītāja iepirkuma komisijai jautājumu saistībā ar Konkursa nolikuma 7.5.4. un 7.5.5.apakšpunktā noteikto prasību izpildi, uz ko Pasūtītāja iepirkuma komisija 2024.gada 26.jūnijā (Pasūtītāja iepirkuma komisijas vēstule Nr. 3-JID.2-4/663 “Par informācijas sniegšanu”) cita starpā sniedza sekojošu atbildi: “Komisija skaidro, ka piegādātājs var apliecināt katru no Atklāta konkursa nolikuma prasībām ar vienu līgumu pie nosacījuma, ka konkrētais līgums vienlaikus atbilst visām Atklāta konkursa nolikuma 7.5.4. un 7.5.5.punkta apakšpunktu prasībām.” (atbilde uz 1.jautājumu).
Ņemot vērā iepriekš minēto, jo īpaši Pasūtītāja iepirkuma komisijas sniegto atbildi par iespēju apliecināt Konkursa nolikuma 7.5.4. un 7.5.5.punktos noteikto prasību izpildi ar vienu objektu (vienu izpildītu būvniecības līgumu), Ieinteresētais piegādātājs uzdod sekojošu papildu precizējošu jautājumu: vai Konkursa nolikuma 7.5.5.punkta c) apakšpunktā noteiktā prasība tiks uzskatīta par izpildītu, ja Pretendents to pierādīs ar pasūtītāja izdotu rakstveida atsauksmi un rasējumiem, no kuriem tieši un nepārprotami izriet, ka viena būvniecības līguma ietvaros izbūvēts sporta laukums pie sporta halles, lai gan Aktā par būves pieņemšanu ekspluatācijā sporta laukums atsevišķi netiek uzrādīts.

	Atbilde 
	Komisija skaidro, ka saskaņā ar Atklāta konkursa nolikuma 7.5.5.2.punktu “Par līgumu, ar ko pretendents apliecina pieredzi atbilstoši Atklāta konkursa nolikuma 7.5.5. punkta prasībām,  iesniedz pasūtītāja pozitīvu atsauksmi vai citu alternatīvu dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām tādā apjomā, lai Komisija varētu pārliecināties par pretendenta pieredzes atbilstību), kā arī dokumentāciju, kas apliecina, ka būvdarbi objektā ir pabeigti un nodoti pasūtītājam, būvvalde vai institūcija, kas pilda būvvaldes funkcijas, vai līdzvērtīga iestāde ārvalstīs objektu pieņēmusi ekspluatācijā (jābūt norādītam datumam, kad būvdarbi pabeigti un nodoti pasūtītājam, objekts pieņemts ekspluatācijā”. Ievērojot minēto, atbilstoši Atklāta konkursa nolikuma 7.5.5.2.punkta prasībai un Publisko iepirkumu likuma 46.panta trešās daļas 2.punktam, Pretendents var pieredzi apliecināt ar atsauksmi un rasējumiem, kuri satur apliecinošu informāciju par minētās prasības par sporta laukuma izbūvi vai pārbūvi izpildi konkrētā līguma ietvaros. Savukārt atbilstoši Atklāta konkursa nolikuma 7.5.5.2.punktā ietvertajai prasībai, pretendentam, lai apliecinātu Atklāta konkursa nolikuma 7.5.5.punkta f)apakšpunkta izpildi ir jāiesniedz dokumentācija, kas apliecina, ka būvdarbi ir pabeigti un nodoti pasūtītājam, objekts pieņemts ekspluatācijā attiecīgajā būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs.




Iepirkuma komisijas priekšsēdētāja	S.Mazlazdiņa

